[αρχοντος] εν κοινωι βοιωτων διονυσιου [επι δε πο]λεως νικοκλεους ιερεως δε του [αμφιαρ]αου δημοκρατου μηνος δαματριου [εκτηι] απιοντος επεψηφιζεν ηγησιππος [μειλ]ιχος αριστογειτονος ειπεν επειδη αριστο[ν]ικος ευνους εστιν τηι πολει και των πολιτων αει τωι χρειαν εχοντι το συμφερον πραττει δεδοχθαι τηι βουληι και τωι δημωι αριστονικον διοφαντου ζακυνθιον προξενον ειναι της πολεως ωρωπιων και αυτον και εκγονους και ειναι αυτοις γης και οικιας ενκτησιν και ισοτελειαν και ασφαλειαν και ασυλιαν και πολεμου και ειρηνης και κατα γην και κατα θαλατταν και τα αλλα παντα οσαπερ και τοις αλλοις προξενοις και ευεργε[τ]αις της πολεως γεγραπται.
Boiotia — Oropos (Skala) — Amphiareion — 221-204 BC — IG VII 296
 221-204 BC 